b'\n_START_ARTICLE_\nThe Sun\n_START_SECTION_\nThe Sun abans de Murdoch\n_START_PARAGRAPH_\nThe Sun es va estrenar el 1964 per reempla\xc3\xa7ar al Daily Herald. Mirror Group Newspapers va comprar The Sun a Odhams Press i Tuc. El Herald, va ser fins a la seva venda al Mirror Group el 1960 oficialment partidari del Partit Laborista del Regne Unit i va romandre lleial al mateix partit tamb\xc3\xa9 despr\xc3\xa9s. La tirada del Mirror en el moment de la seva compra era 1,2 milions d\'exemplars cada dia. Tanmateix, els lectors, provinents de la classe obrera i amb edat major, no van ser gaire atractius a ag\xc3\xa8ncies de publicitat, i el Mirror Group no va voler fer-se compet\xc3\xa8ncia a si mateix amb The Herald. _NEWLINE_Sigui com sigui The Sun va desil\xc2\xb7lusionar al seu amo, el Mirror Group. La tirada va disminuir, i el 1969 el Mirror Group va vendre el diari a Rupert Murdoch. Els sindicats van recolzar Murdoch perqu\xc3\xa8 va comprometre\'s que els seus llocs de treball estarien fora de perill.\n_START_SECTION_\nEls primers anys amb Murdoch\n_START_PARAGRAPH_\nTot seguit, Murdoch va canviar el diari a petit format, i va fer de The Sun un peri\xc3\xb2dic germ\xc3\xa0 amb el News of the World, un diari groc dels diumenges que havia comprat l\'any anterior. Els dos diaris utilitzaven les mateixes m\xc3\xa0quines de premsa, i ambd\xc3\xb3s van ser gestionats conjuntament._NEWLINE_El contingut del diari va resultar m\xc3\xa9s sensacionalista, en concret amb la introducci\xc3\xb3 de la "Page Three Girl", una noia completament nua i despr\xc3\xa9s el 1970, seminua. The Sun tenia alta rendibilitat en els anys setanta, malgrat el comportament restrictiu dels sindicats de premsa i Murdoch va obtenir bastant capital per comen\xc3\xa7ar negocis als Estats Units el 1973._NEWLINE_Pol\xc3\xadticament The Sun va fer costat al Partit Laborista en els primers anys de Murdoch, en les eleccions de 1974, el diari era neutral segons Roy Greenslade en Press Gang (2003). El llavors editor, Larry Lamb, procedia d\'un entorn laborista, fins i tot socialista. Bernard Shrimsley procedia de la classe mitjana i va recolzar d\'una manera poc convincent el Partit Tory (conservador)._NEWLINE_Des de l\'elecci\xc3\xb3 de Margaret Thatcher al lideratge dels Tories el 1975 The Sun va canviar de rumb, i va recolzar Thatcher en l\'elecci\xc3\xb3 de 1979.'